
NECNON 


AMICO  SUO  SPECTATISSIMO, 

fpanm  iHorrtson,  B 

APUD  NEWRY, 

IN  COMITATU  DE  DOTO, 

VIRO 

INGENIO  JUDICIOQUE 
PRODITO, 

OB  MAGNAM  AMICITIAM  QUiE 

/ 

PER 

LONGUM  ANNORUM  DECURSUM 
INTER  SE  EXTITIT; 

HANC  DISSERTATIONEM^ 

^stimationis  perexiguum, 

SRD  SINCERUM, 

monumentum, 

"  P.  P,  C.QUE. 


AUCTOR. 


He  had  a  fever  when  he  was  iu  Spain, 

And,  when  th^  fit  >vas  on  him,  I  did  mark 
‘‘  How  he  did  shake :  ’tis  true,  this  god  did  shake  r 
His  coward  lips  did  from  their  colour  fly ; 

And  that  same  eye,  whose  bend  doth  awe  the  world 
“  Did  loose  his  lustre  :  I  did  hear  him  groan  : 

Ay,  and  that  tongue  of  his,  that  bade  the  Romans 
Mark  him,  and  write  his  speeches  in  their  books, 

“  Alas !  it  cried,  Give  me  some  drhik,  TitiniuSy 
As  a  sick  girl."” - 


Shakspeare. 


DISSERTATIO  MEDICA 

INAUGURALIS, 

DE 

FEBRIBUS 

INTERMITTENTIBUS. 


Legibus  hujus  celeberrinice  Academiae  juben¬ 
tibus,  ut  omnes  qui  Doctoris  Gradum  in  medici¬ 
na  adipisci  volunt,  aliquid  specimen  scientiae 
medicinae  in  lucem  proferrent,  morem  gessi,  et 
nonnullas  observationes  de  febribus  intermitten¬ 
tibus  conscripsi,  quos  morbos  mihi  in  Demeraria, 
per  quindecim  annos  artem  medicinalem  exer¬ 
centi,  maxima  fuit  copia  videndi. 

Febres  quae  impetum  suam  vicissim  renovant, 
intermittentes  nominantur,  et  a  claro  Culleno 

ita  denniuntur :  “  Febres,  miasmate  paludum 
‘‘  ortae,  paroxysmis  pluribus,  apyrexia,  saltem  re- 
missioile  evidente  interposita,  cum  exacerba- 
“  tione  notabili,  et  plerumque  cum  horrore  re- 
deuntibus,  constantes  ;  paraxsmo  quovis  die 
“  unico  tantum.’’ 

Hae  secundum  spatium  temporis  quod  in  inter¬ 
vallis  occupant,  in  quotidianas^  tertianas  et  quar- 
tanas  dividuritiir.; 

Tempus  ab  aggressione  paroxysmi  unius  ad  ac¬ 
cessionis  proximi  initium,  intervallum  nomina¬ 
tur  ;  spatium  ex  terminatione  paroxysmi  ad  prin¬ 
cipium  sequentis  intermissio  vocatur. 

In  quotidiana  paroxysmi  post  viginti  quatuor 
horarum  intervallum  redeunt ;  si  diebus  alternis 
accessiones  recurrerent,  tertiana  nominatur;  febris 
primo  quartoque  die  regrediens,  quartana  dicitur. 
Exempla  sunt  intervalli  longioris,  haec  autem  ra¬ 
rissime  occurrunt ;  ordinem  minus  stabilem  ser¬ 
vant,  et  forsan  tantum  tertianae  vel  quartanae  va¬ 
rietates  accenseantur. 

Hora  impetus  singulis  variat,  in  quotidiana  ac¬ 
cessio  inter  septimam  et  octavam  horam  matu¬ 
tini  plerumque  accidit,  tertiana  circiter  meri¬ 
diem  recurrit,  et  in  quartana  inter  quartam  et 

quintam  horam  vesperi,  raro  citius  aut  serius 
quam  ex  consuetudine  redit.  Tertianae  varietas 
haud  raro  sese  ostendit,  quae  tertiana  duplex  no¬ 
minatur,  in  qua  paroxysmi  quotidie  revertunt,  ea 
lege,  ut  primo  tertioque  diei,  pares  contingant 
accessiones,  graviores  aut  leviores,  quam  quae  se¬ 
cundo  quartoque  accidunt,  quae  quoque  consimi¬ 
les  inter  se  prodeunt,  et  ex  his  horaque  impetus 
ab  quotidiana,  si  discrimen  aliquid  valeat,  dig¬ 
noscitur. 

Aliae  varietates  tertianae  et  quartanae  auctori¬ 
bus  commemorantur,  sicut  tertianae  triplices,  du¬ 
plices  et  triplices  'quartanae.  Sed  inter  has  dis¬ 
cernere  posse  minime  valeat,  ut  lue  omnes  eodem 
modo  tractantur. 

Febres  intermittentes  tempore  verno  et  autum¬ 
nali  saepissime  adoriuntur,  hinc  nominantur;  illcC 
ardentiores  sunt,  et  diathesin  inflammatoriam 
plerumque  conjunctam  habent,  has  autem  pro¬ 
clivitatem  ad  putredinem  ostendunt.  Tertiana 
regularis  aliis  longe  freqiientior  est,  quartana  quam 
quotidiana  usitatior  obvenit,  et  difficilior  est  cu¬ 
ra  tu. 

Tertianas  yere  frequentius,  quartanas  autumno 
occurrunt ;  priores  validos  et  juvenes,  virosque 

potius  quam  foeminas  impetunt ;  quartanae  homi¬ 
nes  jam  in  senium  vergentes  adoriuntur,  et  maxi¬ 
me  eos  quorum  vires  yel  duro  vitae  genere,  vel 
morbis,  infractae  fuere ;  temperamento  phlegmatico 
praediti,  debiles,  pueri,  et  fxininae,  prae  ceteris 
quotidianae  patiri  dicuntur,  et  potissimum  tem¬ 
pore  verno. 

Licet  nulla  aetas  his  morbis  exempta  est,  aetas 
prima  et  provectior  iis  minus  obnoxiae  sunt. 

In  regionibus  calidis  hae  febres  multo  magis 
quam  in  coelis  temperatis  existunt. 

Attamen  febres  intermittentes  in  Demeraria 
tarrp  saepissime  obveniunt  (res  minime  miranda  iis 
quibus  situs  internus  terrae  cognoscitur,  et  pars 
prbi  in  qua  ponitur)  mauri,  etsi  tam  multum 
causis  eorum  expositi,  hos  morbos  rarissime  pati¬ 
untur,  quare,  haud  est  facile  dictu  ;  sed  res  est 
bene  nota,  illos  ex  Caiiso  endemio,  aut  febre 
flava,  ut  vulgo,  sed  improprie  vocatur,  penitus 
immunitatem  habere ;  etiamsi  illi  frequenter  qua¬ 
dam  febre  ephemera  afficiuntur,  qu^  stadium  cali¬ 
dum  intermittentis  valde  assimilat,  sed  quod  mag¬ 
na  excitatione,  qualis,  labore  sub  aesto  fervido  pe- 
/acto,  intemperanti^,  et  quodcunque  genus  vascu- 

iosiim  augeat,  originem  duxisse  videtur,  et  quod 
causis  excitantibus  remotis  sua  sponte  recedit. 

Duratio  paroxysmorum  plurimum  variat,  in 
omni  specie  febris  intermittentis  ante  yiginti 
quatuor  horarum  semper  peragitur  ;  sed  plerum-? 
que  inter  sex  et  decem  horarum  cursum  confecit* 
ftuoties  accessiones  solito  serius  revertuntur,  fe¬ 
bris  tardans  vocatur,  cum  solito  citius  paroxysmi 
redeunt,  praevertens  nuncupatur. 

In  quovis  intermittentis  paroxysmo  regularis, 
tria  notantur  stadia  ;  nem-pe  frigoris ^  caloris,  et 
§udoris,  quas  in  omni  specie  uno  cum  altero  dissen¬ 
tire  solent,  quippe  stadium  quartanas  frigidum 
longius  quam  tertianas,  hujus  vero  stadium  lon¬ 
gius  quam  quotidiana  est,  omnium  horum  stadia 
calida,  ordinem  prorsus  contrarium  sequuntur* 
Stadium  quotidiana  frigidum,  quamvis  brevissi¬ 
mum  sit,  stadium  tamen  calidum,  atque  pa¬ 
roxysmus  longiora  sunt,  quartantC  stadium  frigi¬ 
dum  est  longissimum,  tertianas  inter  utrum¬ 
que. 

Stadia  ordine  quo  usitatius  occurrunt  nunc 
describenda  sunL 

Stadium  Frigidum,  Cum  viribus  imminutis, 
et  ad  munera  vei  mentis,  vel  corporis  exercendum 
aversatione,  languore,  lassitudine,  oscitatione,  et 
pandiculadone,  hoc  stadium  morbi  obrepit,  facies 
penitus  callapsa  pallescit,  cutis  inhorrescit,  quasi 
algore  constricta  ;  extremi  digiti,  ungues  et 
apex  nasi  livescunt,  oculi  admodum  languidi,  et 
nitore  solito  penitus  orbati  apparent ;  haec  signa 
leve  extremorum  frigus  subsequitur,  quod  gravior 
factum  paulo  mox  dorso  percipitur,  intremit  max¬ 
illa  inferior,  et  demum  totum  corpus  tremoribus 
concutitur,  quae  aliquando  tam  longe  perdurant, 
ut  aeger  de  redeunte  calore  fere  despondere  ani¬ 
mum  incipiat.  Haud  raro  in  hoc  stadio  morbi, 
dolores  capitis,  lumborum  et  articulorum  mag¬ 
norum  superveniunt,  pulsus  antea  tardus,  frequens 
et  nonnunquam  irregularis  evadit,  etiamsi  inter¬ 
dum  ex  initio  morbi  celer  est,  respiratio  crebra  et 
laboriosa  fit,  et  tussi  frequenter  comitata ;  sen¬ 
sus  gravitatis  circiter  prcecordia  sentitur,  animus 
multo  demissus  est,  nam  nullus  morbus  quam 
stadium  frigidum  intermittentis,  magis  animi  vires 
resolvit ;  omnes  corporis  secretiones  imminuun¬ 
tur,  aut  mutantur  ;  urina,  si,  bile  non  tincta 
fuerit,  expers  coloris  redditur,  et  neque  nubecu- 

Ium  ostendit,  aut  ullum  sedimentum  deponit ; 
alvus  astringitur,  cibi  appetentia  imminuitur, 
sitis  urget ;  lingua  albida  et  sordida  dt,  nausea 
inateriaeque  biliosae  vomitus,  praesertim  in  regi^ 
onibus  fervidis  succedunt;  facultas  sentiendi  mul¬ 
tum  hebetur,  et  stupor  et  somnolentia  saepe  us¬ 
que  ad  coma  ingravescunt. 

Hoc  stadio  paroxysmi  durante,  si  qua  pars  cor¬ 
poris  antea  tumeret,  nunc  decrescit,  et  ulcera  fun¬ 
dere  humorem  cessant,  sed  in  stadio  sudore  ad 
primam  conditionem  plerumque  revertunt. 

Duratio  hujus  stadii  plurimum  variat,  saepe  in 
unius  horae  spatio  peragitur ;  interdum  sed  raro, 
per  tres  aut  quatuor  horas  perdurat,  aliquando 
liaud  semihora  perstat,  et  normunquam  tam 
leve  est  ut  vix  percipitur,  tantoque  citius  ple¬ 
rumque  solvitur  quanto  saepius  revertere  so¬ 
let. 

Stadium  cadidum.  Vomitus  stadio  frigido  ple¬ 
rumque  finem  ponit,  et  corpus  calescere  pede- 
tentim  incipit,  nunc  ardores  et  rigores  vicissim 
redeuntes,  prior  tandem  predominat,  et  per  totum 
corpus  diffunditur. 

Pulsus  plenus,  validus,  regularis,  et  interduili 
durus  fit,  cutis  antea  pallida  et  collapsa,  nunc  ru¬ 
bra  et  turgida  evadit,  vultus  et  superficies  corpoiis 
rubet  et  intumescit  ^  oculi  vivescunt,  et  splen¬ 
dorem  solitum  recuperant,  respiratio  etsi  suspi¬ 
riis  interrupta,  liberior  et  plenior  fit ;  sensus  circa 
praecordia  minus  torquet,  dolores  capitis, lumborum 
et  articulorum  magnorum,  ingravescunt ;  arteriae 
temporum  multo  violenter  agitantur,  lingua  al¬ 
bida  et  sicca  apparet  ;  sitis  vehementius  urget, 
et  nunc  aeger  de  calore  ardente  multum  conque¬ 
ritur,  quo  explorato,  instrumento  Fahrenheiti, 
ad  gradum  centesimum  tertium,  quartum,  vel  us¬ 
que  quintum  accidit ;  summa  inquietudo  et  jacta¬ 
tio  aegrum  perpetuo  fatigant,  qui  corporis  posi¬ 
turam  assidue  mutando  levamen  frustra  petit ; 

• 

urina  rubella  dimittitur,  sed  nondum  sedimen¬ 
tum  deponit;  sentiendi  facultas  acuitur,  ita  ut 
aures  sonum  et  oculi  lucem  male  patiuntur,  his 
delirium  plerumque  evenit,  mens  vaga  huc  et 
huc  aberrat,  et  una  re  detineri  nequit. 

Stadium  Sudo?ds*  Calore  aliquantulum  evane¬ 
scente  cutis  molli  sudore  spargitur,  qui  primum 
in  palmis  manuum,  fronte  et  pectore  erumpit,  sed 

paulo  post  cum  insigni  levamine  per  totum  cor¬ 
pus  diffunditur,  pulsus  mollior,  plenior,  et  minus 
frequens  evadit,  calor  cutis  gradatim  imminuitur, 
respiratio  facilis  et  regularis  fit,  lingua  humida 
apparet,  sitis  extinguitur,  urina  copiosa  et  turbi¬ 
da  redditur;  sedimentumque  lateritium  abunde 
deponit,  eodem  tempore  dejectiones  quaedam  li¬ 
quidas  et  bilioscC  frequenter  occurrunt,  et  omnes 
aliae  functiones  restituuntur.  Nunc  aeger  in  som¬ 
num  placidum  labituf,  ex  quo  cum  expergiscitur 
solum  de  fatigatione  et  debilitate  conqueritur; 
mox  redit  cibi  appetentia,  et  omnes  febriles  mo¬ 
tus  brevi  conquiescunt. 

More  supra  dicta  paroxysmus  febris  intermit¬ 
tentis  regularis  peragitur,  nec  necesse  habemus  ut 
omnia  symptomata  jam  enumerata  simul  adsint, 
quae  tamen,  majore  vel  minore  gradu,  una  ur¬ 
geant  ;  nec  diversa  morbi '  stadia  in  omni  exem¬ 
plo  ordinem  consuetum  legunt,  vel  eandem  ra-^ 
tionem  inter  se  tenent.  Exempla  sunt  in  qui¬ 
bus,  a  norma  solita  deflectunt,  ut,  unum  alterum- 
ve  morbi  stadium  vel  vix  conspiciatur  vel  omni¬ 
no  absit ;  hoc  de  stadio  frigido  potissimum  verum, 
est,  nonnunquam  caloris  et  sudoris  stadia  una  su¬ 
perveniunt,  aliquando  sudoris  stadium  desit,  et 

aestus  vel  epistaxi  vel  haemoptysi  vel  sanguinis  ab 
haemorhoidalibus  fluxu,  vel  diarrhcea  biliosa,  vel 
urina  large  sedimentum  deponente  solvitur. 

Ordo  stadiorum,  quamvk  rarissime,  prorsus  in¬ 
vertitur,  et  paroxysmus  sudore  incipiens  frigoris 
denuo  finem  habet. 

Interdum  sudor  utcunque  profusus,  caloris  vim* 
minime  temperat,  et  cutis  ardor  usque  ad  initium 
paroxysmi  insequentis  perstat.  Hoc  in  quotidia¬ 
na  et  tertiana  duplice  maxime  evenit,  et  princi- 
pue  circa  tempus  quo  in  remittentes  transiturae 
sunt. 

Febres  intermittentes  primo  saepe  varios  in¬ 
duunt  typos,  et  non  nisi  paucis  diebus  elapsis  na-  ’ 
turam  suam  paroxysmis  distinctis  aperte  osten¬ 
dunt.  Saepe  in  terris  solis  ardore  exustis,  in  re¬ 
mittentes  aut  continuentes  vertuntur,  et  aeger  in 
morbum  periculosum,  praesertim  si  regionibus  fer¬ 
vidis  insolitus,  labitur. 

Interdum  dolor  capitis  periodice  recurrens,  uni¬ 
cum  est  febrium  intermittentium  indicium,  typi 
rationem  exacte  retinet,  iisdemque  remediis  cedit, 
vel  sine  horum  usu  solito  paroxysmi  tempore  per¬ 
acto,  sponte  recedit. 

Dysenteria  aliquando  epidemice  grassatur,  in 
iis  regionibus  ubi  febres  intermittentes  endemise 
existere  videntur,  et  hi  morbi  vicissim  aegrum  cor¬ 
ripiunt,  dura  prior  decedit,  alter  supervenit,  haud 
raro  ambo  epidemice  una  incedunt,  eandemque 
causam  agnoscere  videntur. 

Febres  intermittentes  aliis  morbis  saepe  com¬ 
plicantur.  In  tropicis  terris  morbi  hepatici,  ob¬ 
structiones,  diarrhoea,  dysenteria,  icterus,  hj- 
dropsque,  his  febribus  frequentius  conjunguntur. 

Intermittentes  autumnales  aegre  medicinae  aus¬ 
cultant,  donec  tempus  vernum  appropinquat,  sub 
cujus  adventum  mitescunt,  et  facile  abiguntur  ; 
dum  intermittentes  vernales  cum  jam  praeterit 
aestas,  facilius  semet  subducunt,  quasi  tunc  mor¬ 
bus  cursum  confeceret,  cum  anni  tempestas  ge¬ 
nium  mutat. 

Antiquis,  et  etiam  quibusdam  medicis  receii- 
tioribus  persuasum  fuit,  febres  intermittentes, 
praesertim  tertianas,  corpus  e  multis  morbis  qui¬ 
bus  antea  implicitum  fuerat,  liberare,  et  has  ita¬ 
que  febres  salubri_,naturae  conatu  institutas  fuisse 
ad  semina  morborum  latentia  expugnanda,  denuo 
eruptura,  si  hae  temere  repressae  fuerint.  Hinc 
antiqui  s^epe  ab  his  febribus  tollendis  non  solum 

abstinuerunt,  sed  etiam  ad  eas  concitandas  soler- 
tes  fuere,  quibus  scilicet  alia  et  graviora  mala, 
arcerent. 

Hae  febres  epilepsia,  hysteriae,  maniae,  melan¬ 
choliae,  et  aliis  morbis  supervenientes,  eos  non- 
nunquam  fugarunt.  Cum  igitur  aegri  his  malis 
opportuni  fuerint,  febris  effectus  in  iis  sanandis 
prius  experire  decet,  quam  ad  remedia  confugi¬ 
tur. 

aVJE  CADAVERIBUS  INCISIS  PATE- 

FIUNTc^ 

Sectione  cadaverum  eorum  qui  hoc  morbo, 
correpti  fuerint,  omnium  viscerum  qiue  inju¬ 
riam  accipiunt,  hepar  et  lien  maxime  pati  ob¬ 
jiciuntur;  alia  viscera  quoque  nec  imniunita- 
tem  habent,  ventriculus  inflammatus,  et  grangrae- 
na  obsitus,  et  hoc  viscus  cum  intestinis  proximis 
materia  fellea  impletum  invenitur ;  intestina  ali¬ 
quando  materia  nigra  et  viscida  obducuntur ; 
horum  superficies  externa  nonnunquani  lympha 
coagulata  tecta,  et  adhesiones  inter  viscera  vi¬ 
cina  adaperta  sunt;  glandulae  mesentericae  du¬ 
rantur,  et  ampliantur,  pancreas  aliquando  du- 

rius  et  grandius  quam  ex  consuetudine  reperi- 
tur;  jecur  maxime  induratum,  et  tumidum  con¬ 
spicitur,  sed  interdum  contra  coarctatur  et  ex¬ 
tenuatur,  vesiculaque  fellis  bile  acriore  scatere 
videtur,  at  vere  lien  potissimum  admodum  intu¬ 
mescit,  adeo  qt  id  vitium  homine  jam  spirante 
oculis  pateat,  nonnunquam  eo  grandescit  ut  ven¬ 
tris  dimidiam  partem  impleat,  durioris  simul 
compagis,  interdum  mollioris  esse  solet;  et  in 
nonnullis  quos  morbus  e  vivis  subito  rapuerit,  ab¬ 
domen  atro  cruore,  qui  ex  liene  rupto  emanebat, 
oppletum  inveniebatur. 

Pulmones  inflammationis,  rarissime  vero  gan¬ 
graenae  indicia  ostendunt,  adhesiones  quoque  inter 
pulmones  et  pleura  interdum  formantur,  aliisque 
in  exemplis  hoc  viscus  suppurasse  apparuit ;  in 
nonnullis  exemplis  cavitas  thoracis  materia  ru¬ 
bra  oppleta  videbatur. 

DE  CAUSIS. 

CAUSiE  omnium  morborum  duplicis  sunt  ge¬ 
neris,  nimirum,  quae  corpora  ad  eos  subeundos 
proclivia  reddunt,  et  quae  substante  praeclivi- 

tate  ipsos  recte  inferunt.  Quodcunque  direc¬ 
te  aut  indirecte  debilitatem  inducit,  corpus  ad 
hunc  morbum  suscipiendum  proclivius  reddit ; 
hinc  animi  affectiones  deprimentes,  sicut  timor, 
moeror,  ira,  solicitudo,  expectationes  frustratae, 
6tc.  Calor  nimius,  fatigatio,  praesertim  sub  sole 
ardente  inducta,  diaeta  parca  et  insalubris,  pervi¬ 
gilium  in  locis  humidis  et  frigidis,  stragulis  vel 
vestimentis  madidis  dormiens,  liquorum  spiri- 
tuosorum  abusus,  nimium  studium,venus  immode¬ 
rata,  frigus,  rores  nocturni  in  regionibus  fervidis, 
et  in  locis  paludosis,  evacuationes  solitae  prster 
ordinem  profusae,  crapula.  Eurus,  corpus  calore 
exaestuans  frigori  temere  objectum,  et  omnia  qu^e 
debilitatem  inferunt,  ad  hunc  effectum  tendunt. 

Unica  causa  nunc  fere  omnes  medici  consen¬ 
tiunt  has  febres  ciere  valet,  nempe  halitus  palu¬ 
dibus  et  vegetabilibus  putrefactis  exortus. 

Cum  pro  comperto  habetur  quasdam  naturas 
aerias  e  paludibus  proficisci,  et  praesertim  gas  hy- 
drogenium  sulphuratum,  carbonatum  et  phos- 
phoratum,hinc  nonnulli  sibi  persuaserunt  aliquod 
ex  his  esse  halitum  quem  prosequor;  nihil  autem 
certe  de  hac  re  cognoscitur;  nec  minus  latet,  qua 
via  aut  ratione  hoc  subtile  venenum  corpus  subeat, 

aut  receptum  noceat,  quomodocunque  introeat. 
Cerebrum  et  nervos  recta  sedare  satis  manifeste 
apparet. 

Sunt  qui  lunam  in  his  febribus  imperium  haud 
leve  exercere  credunt ;  et  rem  ita  se  habere,  saltem 
in  India  Occidentali,  utcunque  inexplicabile  sit, 
mihi  vere  eadem  sententia  est,  et  quicunque  in 
illa  regione  diu  habitaverit,  istam  opinor  senten¬ 
tiam  tenebit,  ratio  cur  ita  sentio  est,  ut  hae  febres 
per  id  tempus,  qui  novilunium  aut  plenilunium 
vocatur,  fere  semper  impetum  faciunt,  et  cum 
per  paucas  hebdomadas  propria  tractatione  cur¬ 
sum  ejus  impeditur,  apertam  proclivitatem  tem¬ 
poribus  jam  dictis  revertere  ostendunt,  et  plerum¬ 
que  ipsa  certe  die  interlunii  impetum  renovant ; 
incolas  hunc  praesentiunt,  et  illos  quos  morbo  la¬ 
boraverint,  dum  convalescunt,  experientia  docet 
hoc  tempore  accessionem  antevertere  ad  usum 
remediorum  confugere,  quae  aegrum  frequenter 
discruciat,  si  hanc  salutarem  cautelam  negligat ; 
porro,  si  causae  excitantes  aut  praedisponentes 
tam  imbecillae  sunt,  ut  verum  morbum  inducere 
nequeant,  aeger  temporibus  jam  dictis  unam  al- 
teramvae  accessionem  saepe  patitur,  quae  solita 
tempore  peracto  sua  sponte  evanescere  solent. 

Febres  intermittentes  eos  qui  ea  semel  labora- 
verint,  ad  recidivam  maxime  pronos  relinquunt,- 
quae  dispositio  non  solum  per  annos,  sed  etiam 
per  totum  vitae  decursum,  remaneat ;  et  vento  ab 
oriente  acrius  spirante,  vel  aliis  causis  jam  rele¬ 
gatis,  quae  ad  eum  primum  inducendum  nequa- 
quarh  valerent,  dum  talis  proclivitas  corpori  inhaej" 
reat,  morbus  saepe  renascere  solet.  , 

Aer  et  rores  nocturni,  praesertim  in  regionibus 
calidis,  miasmatum  vim  plurimum  extendere  vi¬ 
dentur  ;  mens  depressa  ad  has  febres  excitandas 
maxime  confert,  affectus  contra  qui  'animum  eri¬ 
gunt,  corpus  utcunque  defatigatum,  ab  omnibus 
morbi  causis  incolume  praestant ;  hinc  milites, 
dum  in  regionibus  admodum  insalubribus  bellum 
acriter  gerunt,  omuia  ardora  subeuntes,  saepe  se¬ 
cunda  valetudine  fruuntur, — ut  primum  autem  ad 
hiberna  redeunt,  morbis  gravissimis  torquentur. 

PROGNOSIS. 

Ex  vi  et  duratione  paroxysmorum,  tempote 
quo  morbus  permanserit,  constitutione  et  vitae 
genere  aegri  prognosis  preecipue  pendeU 

In  nostra  regione  nil  fere  est  cur  intermittentis 
regularis  eventum  timeamus ;  in  regionibus  calidis, 
autem,  res  haud  ita  feliciter  evenit ;  et  morbus 
nonnunquam  lethalis  evadit.  Funestus  tamen  ex¬ 
itus  sub  nostro  coelo,  potius  e  morbi  sequelis 
quam  e  morbo  ipso  timendus  est.  Quanto  a- 
cerbiores  contingant  accessiones,  quantoque  mi¬ 
nus  integrum  hominem  demiserint,  tanto  minus 
spei  subesse  solet.  Sed  quo  vehementius  paroxys¬ 
mus  accenditur,  eo  magis  perfecta  integritas  sub¬ 
sequi  solet,  et  quo  manifesto  magis  crisis,  eo  cer¬ 
tius  morbus  solvitur. 

Si  ab  initio  paroxysmi  leves  sunt ;  si  in  apyrexia 
nulla  vestigia  morbi  remaneant ;  si  cibi  appeten¬ 
tia  redeat,  et  concoctio  bene  peracta  fuerit ;  si  lin¬ 
gua  munda  fit,  et  urina  turbida  evadit,  sedi¬ 
mentumque  copiosum  deponit,  et  seger  vultum 
naturalem  tenet,  demum  si  omnes  animi  corpo¬ 
risque  functiones,  pristina  salutis  oflicia  praestare 
valeant,  rem  feliciter  esse  cessuram  jure  colligere 
liceat. 

Eruptiones  circa  angulos  oris,  aut  phlegmasiar 
in  variis  partibus  corporis  parvulae  erumpentes,  in¬ 
ter  fausta  ejus  symptomata  recensentur.  Si  quar¬ 
tana  aut  quotidiana  tertianam  invertitur,  sive  ac- 

c  . 

cessiones  sensim  corripiuntur,  aut  integritates  pro¬ 
ducuntur  ;  si  tempus  accessionis  postponitur,  ex¬ 
itum  felicem  auguramur.  Pariter  bonum  esti- 
mandum,  si  ex  duplice  febris  intermittens  in  sim¬ 
plicem  vertitur. 

Sed  si  calor  corporis  vix  sudore  imminuitur,  et 
intermissiones  breves  et  indistinctae  evadunt;  si 
febris  ad  remittentis  vel  continuae  formam  magis 
tendit,  cum  cute  calida  et  arida,  magnoque  de¬ 
bilitate  consociata ;  si  adest  pervigilium  aut  cu¬ 
piditas  dormiendi,  tunc  aeger  in  multo  periculo 
versatur. 

Si  pulsus  debilis,  frequens,  et  abnormis  fit,  et 
lingua  arida  et  fusca  apparet,  cum  respiratione 
anxia,  crebra  et  laboriosa,  si  delirium  aut  coma, 
et  deglutitio  difficilis,  adsunt ;  si  abdomen  ten¬ 
sum,  tumidum,  et  molestum  tactu  evadit ;  si 
aeger  lodices  colligere,  et  res  imaginarias  quas 
ante  osculos  volitare  putat  appetere,  observatur, 
si  corpus  et  urina  odorem  ingratum  emittunt,  si 
facies  collabitur,  extremae  frigescunt,  et  diarrhoea 
invita  supervenit,  haec  omnia  signa  mortem  in  pro¬ 
pinquo  esse  obnunciant. 

METHODUS  MEDENDI. 

Medendi  consilia  sunt  duo;  imprimis,  inter 
accessionem,  signa  pejora  lenire,  et  quam  celerri- 
me  sudores  arte  inferre.  Secundo,  accessione  fi¬ 
nita,  vires  sustinere,  indicia  mala  aut  abnormia 
fugare,  vel  levare,  et  febri  recidiva  obviam  ire. 

In  disputando  de  curatione,  priori  consilio  ex¬ 
sequendo  accommodata,  singulas  partes  accessio¬ 
nis  considerabo. 

De  remediis  inter  rigores  adhibendis, — Na¬ 
tura  ipsa  satis  manifeste  corpus  hoc  tempore 
califieri  et  foveri  jubet ;  optime  tepidarium  id 
pra:stat,  quod  lenissime  agit,  et  summa  cute  re¬ 
solvenda  persaepe  vim  accessionis  attenuat,  et 
quasi  frangit ;  aegro  deinde  cubandum  est  torali¬ 
bus  laneis  operto ;  juvabit  simul  panno  laneo  te¬ 
pefacto  artus  fricare,  et  praesertim  pedes,  lateribus 
fervidis  in  panno  laneo  involutis,  aut  vasis  aqua 
calida  plenis  focillare.  Potus  diluti,  quales  sunt 
aqua  hordeo  vel  oryza  imbuta,  vel  serum  lactis, 
ingeri  debent.  Emetica  paulisper  ante  impetunt 

paroxysmi  exhibita,  ad  brevius  stadium  frigidum 
reddendum  maxime  pollent  ;  illa  ventriculum 
et  canalem  alimentarium  sordibus  liberant,  et  ac- 
tioni  remediorum  efficacissimorum,  quae  postea 

-  i  ■ 

adhiberi  oportet,  plane  auxiliantur. 

Compressio  vasorum  humeri  dextri,  et  femoris 
sinistri,  vel  vice  versa  paroxysmi  initio  admota, 
ab  ingenioso  chirurgo  Kellie  multum  laudatur, 
sed  haustus  ex  tincturae  opii,  guttis  quadraginta, 
et  aetheris  sulphuricae  drachma  compositus,  sub 
initio  paroxysmi  exhibitus,  cum  aegrotus  de  sen¬ 
su  frigoris  in  dorso  conqueritur,  omnes  alias  longe 
antecellit. 

De  Curatione  inter  ardores. — Hoc  morbi  sta¬ 
dium  si  fieri  possit,  quam  maxime  breviandum, 
et  sudor  promovendus  est,  si  corpus  plurimum 
aestuat,  auxilia  jam  dictis  omnino  contraria  ex¬ 
perire  oportet — aeger  stragulis  tenuioribus  oper¬ 
tus,  perflatu,  potuque  gelido  refrigerari  debet. 
Si  calor  stabilis  et  ardens  sit,  affusione  frigido, 
aut  balneo  tepido,  secundum  aegri  sensum,  uti  li¬ 
ceat.  Si  cor  artericcque  ultra  debitum  concitan- 
. 

tur,  eoque  cerebri  munera  incitatiora  fiunt,  san¬ 
guinem  incisa  vena  mittere  opus  erit;  at  vero 

summa  cura  hic  adhibenda,  ni  enim  notas  supra- 
dictae  gravissimas  hoc  genus  auxilii  desiderent, 
in  pejus  omnia  tendunt,  accessiones  futurae  ingra¬ 
vescunt,  et  aeger  aegerrime  convalescit,  et  si  af¬ 
fusio  frigida  perite  applicata  sit,  raro  necesse 
erit  ad  venesectionem  decurrere.  Si  pulmo, 
aliudve  viscus  inflammatur,  sanguini  detracto  po¬ 
tissimum  fidendum  esse  constat ;  hic  animadver¬ 
tere  liceat,  sanguinem  nunquam  mittendum  esse, 
nisi  urgente  stadio  calido,  vel  apyrexiae  tempore, 
nunc  uti  ineunte  accessione,  opium  summam  pol- 
Jicitur  opem ;  nisi  enim  delirium  aut  inflamma¬ 
tio  urget,  fere  est  incredibile  dictu,  quantum  fe¬ 
brientem  soletur,  qiiantumque  valeat  ad  capitis 
dolorem  et  ardorem  fugandos,  ad  sudorem  exci¬ 
tandum,  somnosque  dulces  conciliandos. 

Variae  quae  refrigerant  multum  auxiliantur, 
qualia  sunt  acida  plantarum,  et  quae  mineralia 
nominantur ;  caeteris  ut  opinor  praestant  acidum 
sulphuricum,  et  succus  citri  medici,  potus  con¬ 
fectus  ex  hoc  succo,  et  subcarbonate  potassae,  quse 
misturam  salinam  praebent,  inter  effervescendum 
ingestus,  admodum  est  jucundus  et  salutaris. 

Sudore  tandem  profluente,  medico  nil  fere 
agendum,  sed  naturae  medicatrici  cendendum;  po¬ 
tus  diluti  sane  tepefacti  bibendi  j  quod  si  sudores 

aliquanto  diutius  trahunt,  et  vires  multum  labe¬ 
faciunt,  aeger  frigefieri  debebit,  leni  perflatu,  to¬ 
ralibus  subductis,  et  liquoribus  acidulis  epotis. 
Sed  si  aeger  diathesin  phlogisticam  ostendit ;  su¬ 
dorem  minus  mature  non  refrenare  oportet. 

De  Curatione  intermissioni  accommodata,— 
Remedia  dum  aeger  a  pyrexia  vacat  adhibenda 
summi  sunt  momenti,  ex  his  enim  perite  admi¬ 
nistratis  morbi  curatio  maxime  pendet. 

Vires  ventriculi  imminutae,  remedia  dyspepsiae 
accommodata  postulant,  cibus  acescens  vel  diflir 
cilis  concoctu,  vitandus,  liquores  fermentati  ul¬ 
tra  modum  sumpti  corpori  debilitato  nocent — 
cum  adsit  debilitas  extrema,  victus  nutriens  parce 
sjepiusque  sumendus  "est — vinum,  et  prcTsertim 
Madeiriense,  aut  rubrum  Lusitanicum  meracum, 
vel  aliquanto  dilutius,  idque  plus  minusve^pro  ra¬ 
tione  aetatis,  virium,  vivendi  consuetudinis,  con¬ 
cedendum  erit ;  si  corpus  sit  plenum,  et  hornini 
inflammationem  minitetur,  ea  qucC  sedant  et  ex¬ 
inaniunt  adhiberi  oportet ;  interdum  detractione 
sanguinis,  sed  alvum  exonerare  multo  est  tutius, 
permagni  equidem  interest,  intestina  penitus  ex¬ 
purgare  ;  pr^sertim  apud  regiones  calidas,  iibi 

segri  abundantia  fellis  crudelissimi  torquentur, 
hoc  igitur  consilio  submurias  hydrargyri,  cum  ra¬ 
dice  convolvuli  jalapas,  et  salibus  mediis,  nequa¬ 
quam  praetermitti  debet.  Exercitatio  sub  divo 
ad  vires  corporis  restituendas,  et  ad  proclivitatem 
ad  morbum  submovendam  plurimum  confert,  gra^ 
dus  ejus  genusque  pro  aegri  viribus  et  habitu  va¬ 
riari  oportet.  Lente  ambulandum,  aut  si  vires  id 
minus  sinant,  equitare,  curru  vehi^  aut  navigare, 
multum  proderit;  modo  vires  corpus  gestando 
exerceri  haud  sinant,  frictio  cum  strigili  olim 
apud  Graecos  et  Romanosj  et  nunc  dierum^  apud 
regiones  Eoas  usitata,  loco  illius  commode  sub¬ 
stitui  potest.  Optandum  est  quoque  ut  mens 
exerceatur  de  negotio  aliquo  haud  ingrato,  quod 
nec  multum  intentam  tenerit,  neque  omnino  in 
inertiam  declinare  sineret. 

Ex  omnibus  medicamentis  ad  hunc  morbum 
medendum,  a  regno  vegetabile  derivatis,  cin- 
chonam  officinalem  nunc  omnes  medici  agnos¬ 
cunt  primum  locum  merito  tenere.  Si  autem 
plenitudo,  dyspnoea,  facies  suffusa,  vel  cujusvis 
visceris  inflammationis  indicia  adfuerint;  si  ca¬ 
put  dolet,  et  arteriae  crebrius  et  validius  moven¬ 
tur,  ad  cinchonam  haud  confugere  liceat,  do- 

nec  sanguinis  detractio  vel  aliae  evacuationes  prae¬ 
cesserint. 

De  tempore  quo  hoc  praestantissimum  reme¬ 
dium  dari  debet  alia  alii  medici  opinantur ;  a 
multis  statim  post  paroxysmum,  atque  per  brevia 
intervalla  donec  febris  redet,  parva  dosi  praebetur, 
ab  aliis  autem  per  paucas  horas  solum  ante  pa¬ 
roxysmi  adventum,  atque  dosibus  majoribus,  in¬ 
geri  debet,  sed  quomodo  adhibeatur,  potissimum 
ex  statu  ventriculi  pendere  oportet ;  tantum  cin- 
chonae  assumendum  est  quantum  ventriculus  fe¬ 
rat,  et  aeger  in  usu  ejus  persistere  debet,  donec 
morbum  distulit,  aut  omnino  depulit.  Sub  gra¬ 
viore  morbi  impetu,  et  maxime  si  apyrexia  brevis 
fuerit,  et  ingens  debilitas  adsit,  ad  hoc  remedium 
etiam  in  stadio  sudante,  decurrendum  est. 

Ampla  cinchonae  dosis,  ex  semi-uncia  ad  un¬ 
ciam  ampliusve  scilicet,  statim  ante  tempus  quo 
paroxysmus  accedere  consuevit,  assumpta,  ad  eum 
arcendum  penitus  saepe  valet. 

Tamestsi,  paroxymus,  cinchona  adhibita  ar¬ 
ceatur,  postea  tamen  in  hujus  remedii  usu  per  ali¬ 
quod  tempus  necesse  erit  persistere,  alioquin  quae¬ 
dam  obscuriora  morbi  indicia,  circa  solitum  pa¬ 
roxysmi  adventum  oritura  sunt,  quae  sensim  gra- 

viora  facta  morbum  denuo  restituunt,  haud  mi¬ 
nus  gravem  quam  si  nunquam  remediis  cohibitus 
fuerit ;  ne  hoc  autem  fieret,  cinchona  per  aliquot 
septimanas^  post  morbi  decessum  adhibenda  est ; 
dosi  paulatim  imminuta,  et  tandem  omnino  omis¬ 
sa. 

Si  alvus  cinchona  nimis  citatur,  res  sedulo  ca¬ 
venda,  exigua  opii  doses  vel  cujusvis  medicamen¬ 
ti  astringentis,  sicut  extractum  mimosce  Niloti¬ 
cae,  catechu,  kino,  vel  hccmatoxyli,  una  cum  hoc 
remedio  dentur,  cum  alvus  tarda  evadit,  quod 
aliquando  fit,  huic  incommodo  parva  rhaei  copia^ 
vel  jalapae,  vel  olei  ricini,  optime  subvenitur. 

Quoties  ventriculus  sustinet,  pulvis  cinchonae 
ante  caeteras  ejus  formas  dandus  hujus  autem  im¬ 
becillitas,  aliquando  potius  extractum,  infusum, 
vel  decoctum,  concedi  postulat.  Aliquando  ven¬ 
triculus  infusum  cum  calce  praeparatum  ferat,  cum 
omnes  alias  praeparationes  corticis  rejiciat. 

Cum  cinchona  ventriculum  praegravat,  aromati¬ 
cis,  si  vomitum  incitat,  acido  carbonico  sub  for¬ 
ma  misturae  effervescentis,  vel  opio  solido,  ejusve 
linctura,  vel  paululo  acidi  sulphurici  uti  licebit. 

Inter  tres  varietates  hujus  corticis,  nimirum  fla¬ 
vam,  rubrum,  et  pallidam,  prius  maximam  vim 

febrifugam  possidere  videtur,  hac  de  causa  in  hoc 
morbo,  aliis  duabus  varietatibus  praeferri  debet. 

Ali^  quoque  corticis  species,  scilicet  angustu- 
ra,  cinchona  Jamaicensis,  et  Caribbaea,'  Swietenia 
febrifuga,  et  mahagoni,  contra  febres  intermitten¬ 
tes  in  usum  revocatas  fuere,  sed  his  omnibus,  cin¬ 
chona  officinalis  jure  palmam  eripit. 

Varias  res  amaras  atque  astringentes,  qualis  cort. 
quassiae  amaras,  gentiana  lutea,  anthemis  nobilis, 
artemisia  absinthium,  centaurea  benedicta,  cortex 
querci  roboris,  et  alia  e  regno  vegetabili  desump¬ 
ta,  ut  allium  sativum,  aristolochia  serpentaria,  &c. 
in  his  febribus  fugandis  utiles  repertas  sunt. 

Multae  substantias  aromaticae,  sicut  camphora, 
myrrha,  moschus,  et  alia  hujusmodi,  usui  quoque 
commendatee  fuere. 

Cataplasma  e  foliis  nicotianae  tabaci  confectum, 
circa  praecordia  impositum,  semi  hora  ante  acces¬ 
sionem,  interdum  paroxysmum  praevenire  habe¬ 
tur. 

.  Murias  ammoniae  paulisper  ante  impetum  sta- 

/ 

dii  frigidi  exhibita,  ad  morbum  sanandum  non¬ 
nullis  laudatur. 

Quaedam  e  metallis  preparata,  nimirum  oxy- 
dum  album,  et  sulphas  zinci,  sulphas  cupri,  car- 

bonas  ferri,  et  bydrargyri,  ad  has  febres  curandas 
subinde  cum  fructu  usurpata  fuere ;  oxydum  ar¬ 
senici  autem  omnes  alias  praepollet,  et  in  multis ' 
exemplis,  ubi,  cincliona  et  omnia  alia  remedia  in¬ 
cassum  adhibita  fuere,  ad  hunc  morbum  fugan¬ 
dum  valuit.  Solutio  arsenicalis,  sub  forma  Doctore 
Fowler  praescripta,  hujus  medicamenti  usui  max- 
im.e  accommodata  est ;  hujus  solutionis,  guttae 
octo  in  cyatho  vini,  bis  terve  die  dentur,  quae  ad 
guttas  quindecim  pedetentim  augeantur. 

Vomitus,' tormina  ventriculi,  intestinorum,  ca¬ 
pitisque  dolores,  sudores  et  tremores,  parvis  etiam 
exiguis  dosibus,  quamvis  caute  administratis,  ali¬ 
quando  oriri  solent ;  haec  vitia  occurrentia,  solum 
intermissione  medicamenti,  aut  opio  paryis  dosi¬ 
bus  cum  illo  conjuncto  removeri  possunt. 

Vulgus  multa  remedia  extraordinaria,  qualis 
aranea  viva  devorata,  in  tela  eorum  involuta,  alia¬ 
que,  hujusmodi  affectat,  quae  evidenter  per  se  in¬ 
utilia,  et  semper  ludibrio  habenda  essent,  nisi  in¬ 
terdum  mentem  subito  et  vehementer  perturban¬ 
do,  aut  excitando,  catenam  morbidum  quod  ae¬ 
grum  vinxit  dirumperent,  si  his  verbis  mihi  uti 

liceat ;  etiamsi  nonnulli  medici  affirmant  tela  ara- 
nece  et  in  paroxysmo  cohibendo,  et  in  morbo  pe- 

ni  tus  sanando,  cum  insigni  beneficio  exhibita 
fuisset ;  ab  aliis  virtus  ejus  incantamenti  adin^ 
star  protinus  apparere  dicitur,  etsi  seger  naturae 
rei  assumptae  prorsus  ignotus  fuit. 

Quum  demum,  inveterascente  febre,  viribus 
fractis,  maloque  habitu  ingruente,  lienem  et  jecur 
vitiari  suspicamur,  quod  fere  semper  contingit, 
quum  morbus  diu  permanserit,  ad  hydrargyrum 
haud  mora  confugere  oportet,  quod  eo  adminis¬ 
trari  debet,  ut  corpus  leniter  inficiat,  cinchona  si¬ 
mul  copiose  concidenda  ni  aegri  vires,  isto  me¬ 
tallo  aliquamdiu  exhibito,  delabantur. 

In  nullo  alio  morbo  cui  patet  corpus  humanum, 
quam  in  febribus  intermittentibus,  majora  bene¬ 
ficia  ex  aeris  mutatione  profluunt,  quae  in  omni 
gradu  morbi  obtinet,  etsi  mutatio  ad  coelum  mi¬ 
nus  salubre  fit ;  igitur  quum  fiere  potest,  fortiter 
suadenda  est.  Exempla  aegrorum  ipse  frequentissi¬ 
me  vidi,  qui  ex  febribus  intermittentibus  perti¬ 
nacissimis,  ad  sanitatem  usque  paucis  mille  pas¬ 
sibus  migrando  restituuntur,  quum  omnia  alia  re¬ 
media  spem  meam  fefellerent. 

